rlitschk/wikidir huggingface dataset:
En Wapen is en Teken in Form vun en Schild. Dat warrt na sunnerliche Regeln for eene Person, Familie, Grupp vun Personen oder ok for Gemeenden, Länner un Staten tohopenstellt. Na siene Form geiht dat up de Ridders ehre Schiller torüch. Die Regeln to'n Beschrieven (Blasonerung) un Tohopenstellen vun de Wapen, ehre Herkumst un wat se bedüden doot, dat warrt in de histoorsche Hölpswetenschop vun de Heraldik (Wapenkunne) tosamen faat'. Bundswapen vun Düütschland, Staatswapen Lüttjet Wapen vun dat Land Bayern, ok Staatswapen ]] Berlin Wapen vun de Jauch (1749), wat ut den Wahlspöök (1683) en Bild maken deit In ehre klassische Form, so, as dat in't Middeloller weer, sund de Wapen tostanne kamen in de eerste Hälft vun dat 12. Johrhunnert, in de Tied vun de Krüüztöge. Unner annern hung dat dor mit tosamen, datt dormols grote Ridderheere upträen döen. Fröher is seggt wurrn - un faken warrt dat hüdigendags noch seggt - de Wapen weern upkamen, as de Rüstungen jummers swaarer wurrn sund un sunnerlich de Potthelm bruukt wurrn is, so dat numms sien Fiend in de Slacht mehr utfinnen konn. Dor weer dat denn nödig ween, en teken to hebben, wo een an sehn konn, of dor Fründ
Wapen betekent Wapen, en Reedschop to’n Dootmaken vun Minschen in’n Krieg un Striet, Wapen, en Kennteken for Personen, Gruppen vun Personen, Gemeenden, Länner un Staten, wat na sunnerliche Regeln tohopenstellt warrt un in de Hölpswetenschop vun de Heraldik beschreven warrt. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Carbamaten sünd Solten oder Ester vun de Carbamidsüren (R2N–COOH). De Ester warrt meist as Urethanen betekent. Formal höört ok de Polyurethanen to de Carbamaten. Carbamate laat sik ut Isocyanaten un Alkoholen dör en Additschoonsreakschoon herstellen: Jüst so kann dat ut en Amin un CO2 herstellt warrn: R2NH + CO2 → R2NCO2H oder dör Hydrolyys vun en Chloroformamid. R2NC(O)Cl + H2O → R2NCO2H + HCl Urethanen sünd Faststoffen, de tomeist goot kristalliseert.Se deent in de cheemschen Analytik as Identifikatschoonsstoffen. De Giftigkeit vun eenige Carbamatenis to verglieken mit de Phosphorsüürderivaten (Phosphorsüürester), de as Pestiziden bruukt warrt. De Persistenz in de Ümwelt liggt twüschen 1 bit 12 Weken. Carbamaten sünd bestänniger bi Hydrolyys as Esters. Carbamaten warrt siet de 1950er Johren vör alle as Insektiziden, Fungiziden un Herbiziden in de Bueree insett. int Johr 1995 leeg de Verbruuk vun Carbamaten in de helen Welt bi ruchweg 30.000 Tunnen. Ammoniumcarbamat is as Twüschenprodukt bit technische Herstellen vun Harnstoff vun Bedüden. Fröher sünd eenige Carbamaten as Slaapmiddel insett worrn. In de orgaanschen Synthees warrt Carbamaten as Schuulgrupp för Hydroxylfunkschonen insett vun wegen jemehr Bestännigkeit gegen basenkatalyseerte Hydrolyys. Dör Uttuschen vun een oder beide Suerstoffatomen in de Struktur kummt man to hetero-glieke Verbinnen vun de Carbamaten.
Rudolf Christoph Eucken (* 5. Januar 1846 in Auerk (Oostfreesland); † 15. September 1926 in Jena) weer en düütsch Philosoph un Dräger vun den Literaturnobelpries. Eucken sien Vader, de Postmeester Ammo Becker Eucken, un sien eenzig Bröer sünd fröh storven; ümso so enger weer de Bindung an sien Mutter Ida Maria (1814-1872) (boren Gittermann). Nah de Besöök vun dat Gymnasium Ulricianum in Auerk studeer he af 1863 Philosophie, klassisch Philologie un old Geschichte bi Gustav Teichmüller un Rudolf Hermann Lotze an de Universität Chöttingen, wo he sück en nich farvendragend Verbindung ansluuten dee, de latere Corps Frisia. Buterdem sung he in de Studenten-Gesangvereen Chöttingen. In‘ Ansluss studeer he in Berlin. En engere Fründschap pleeg he to den Philosophen Friedrich Adolf Trendelenburg. Nah sien Promotschoon 1866 över dat Thema De Aristotelis dicendi ratione („Över den Stil vun Aristoteles") hett he af 1867 as Gymnasiallehrer in Husum un Berlin arbeit. 1869 bit 1871 hett he Old Spraaken un evangeelsch Religion an dat Lessing Gymnasium in Frankfort an’n Main ünnerricht. To glieker Tiet hett he sück aber ok wiederhen mit philosophiegeschichtlich Fragen insbesünnere um Aristoteles un Thomas von Aquin befaat. 1871 wurr he as Ordinarius vun de Philosophie un Pädagogik an de Universität
◄ | 2. Johrhunnert v. Chr. | 1. Johrhunnert v. Chr. | 1. Johrhunnert | ► ◄ | 120er v. Chr. | 110er v. Chr. | 100er v. Chr. | 90er v. Chr. | 80er v. Chr. | 70er v. Chr. | 60er v. Chr. | ► ◄◄ | ◄ | 95 v. Chr. | 94 v. Chr. | 93 v. Chr. | 92 v. Chr. | 91 v. Chr. | 90 v. Chr. | 89 v. Chr. | 88 v. Chr. | 87 v. Chr. | ► | ►► In dat Röömsche Riek geiht dat los mit den Bundsgenotenkrieg (Bellum sociale oder ok Bellum Marsicum). De Krieg duurt bi in dat Johr 88 v. Chr..
◄ | 2. Johrhunnert v. Chr. | 1. Johrhunnert v. Chr. | 1. Johrhunnert | ► ◄ | 120er v. Chr. | 110er v. Chr. | 100er v. Chr. | 90er v. Chr. | 80er v. Chr. | 70er v. Chr. | 60er v. Chr. | ► ◄◄ | ◄ | 96 v. Chr. | 95 v. Chr. | 94 v. Chr. | 93 v. Chr. | 92 v. Chr. | 91 v. Chr. | 90 v. Chr. | 89 v. Chr. | 88 v. Chr. | ► | ►► De röömsche Feldherr Sulla sleiht König Tigranes II. vun Armenien in Kappadokien torüch.
◄ | 2. Johrhunnert v. Chr. | 1. Johrhunnert v. Chr. | 1. Johrhunnert | ► ◄ | 120er v. Chr. | 110er v. Chr. | 100er v. Chr. | 90er v. Chr. | 80er v. Chr. | 70er v. Chr. | 60er v. Chr. | ► ◄◄ | ◄ | 97 v. Chr. | 96 v. Chr. | 95 v. Chr. | 94 v. Chr. | 93 v. Chr. | 92 v. Chr. | 91 v. Chr. | 90 v. Chr. | 89 v. Chr. | ► | ►► Gaius Valerius Flaccus un Marcus Herennius sund Konsuln vun Rom.
◄ | 2. Johrhunnert v. Chr. | 1. Johrhunnert v. Chr. | 1. Johrhunnert | ► ◄ | 120er v. Chr. | 110er v. Chr. | 100er v. Chr. | 90er v. Chr. | 80er v. Chr. | 70er v. Chr. | 60er v. Chr. | ► ◄◄ | ◄ | 98 v. Chr. | 97 v. Chr. | 96 v. Chr. | 95 v. Chr. | 94 v. Chr. | 93 v. Chr. | 92 v. Chr. | 91 v. Chr. | 90 v. Chr. | ► | ►► um 94 v. Chr. rüm: Cornelia, Caesar siene Fro († 69/68 v. Chr.)
◄ | 2. Johrhunnert v. Chr. | 1. Johrhunnert v. Chr. | 1. Johrhunnert | ► ◄ | 120er v. Chr. | 110er v. Chr. | 100er v. Chr. | 90er v. Chr. | 80er v. Chr. | 70er v. Chr. | 60er v. Chr. | ► ◄◄ | ◄ | 99 v. Chr. | 98 v. Chr. | 97 v. Chr. | 96 v. Chr. | 95 v. Chr. | 94 v. Chr. | 93 v. Chr. | 92 v. Chr. | 91 v. Chr. | ► | ►► Na de Nedderlaag un den Dood vun König Seleukos VI. fallt dat Seleukidenriek ut'neen in verschedene Deele, de johrelang, een gegen den annern, Krieg föhrt. Tigranes II. warrt König vun Armenien. In de neegsten Johre bringt he sien Land to'n bleihn.
◄ | 2. Johrhunnert v. Chr. | 1. Johrhunnert v. Chr. | 1. Johrhunnert | ► ◄ | 120er v. Chr. | 110er v. Chr. | 100er v. Chr. | 90er v. Chr. | 80er v. Chr. | 70er v. Chr. | 60er v. Chr. | ► ◄◄ | ◄ | 100 v. Chr. | 99 v. Chr. | 98 v. Chr. | 97 v. Chr. | 96 v. Chr. | 95 v. Chr. | 94 v. Chr. | 93 v. Chr. | 92 v. Chr. | ► | ►► Antiochos VIII., König vun dat Seleukidenriek (* um 141 v. Chr. rüm) Antiochos IX., König vun dat Seleukidenriek
◄ | 2. Johrhunnert v. Chr. | 1. Johrhunnert v. Chr. | 1. Johrhunnert | ► ◄ | 120er v. Chr. | 110er v. Chr. | 100er v. Chr. | 90er v. Chr. | 80er v. Chr. | 70er v. Chr. | 60er v. Chr. | ► ◄◄ | ◄ | 101 v. Chr. | 100 v. Chr. | 99 v. Chr. | 98 v. Chr. | 97 v. Chr. | 96 v. Chr. | 95 v. Chr. | 94 v. Chr. | 93 v. Chr. | ► | ►► Gnaeus Cornelius Lentulus un Publius Licinius Crassus weert Konsul vun Rom.
◄ | 2. Johrhunnert v. Chr. | 1. Johrhunnert v. Chr. | 1. Johrhunnert | ► ◄ | 120er v. Chr. | 110er v. Chr. | 100er v. Chr. | 90er v. Chr. | 80er v. Chr. | 70er v. Chr. | 60er v. Chr. | ► ◄◄ | ◄ | 102 v. Chr. | 101 v. Chr. | 100 v. Chr. | 99 v. Chr. | 98 v. Chr. | 97 v. Chr. | 96 v. Chr. | 95 v. Chr. | 94 v. Chr. | ► | ►► Quintus Caecilius Metellus Nepos un Titus Didius weert Konsuln vun Rom De Senat vun Rom bringt en Gesett rut, wo dat mit verbaden warrt, Minschenoppers to bringen.
◄ | 2. Johrhunnert v. Chr. | 1. Johrhunnert v. Chr. | 1. Johrhunnert | ► ◄ | 120er v. Chr. | 110er v. Chr. | 100er v. Chr. | 90er v. Chr. | 80er v. Chr. | 70er v. Chr. | 60er v. Chr. | ► ◄◄ | ◄ | 103 v. Chr. | 102 v. Chr. | 101 v. Chr. | 100 v. Chr. | 99 v. Chr. | 98 v. Chr. | 97 v. Chr. | 96 v. Chr. | 95 v. Chr. | ► | ►► Marcus Antonius Orator un Aulus Postumius Albinus weert Konsuln vun Rom.
Dat Fuustbiel is en Reedschop ut Steen. Düsse Reedschop is vun twee Kanten bearbeit', vundeswegen warrt dor ok Tweekant (franz. un eng. biface) to seggt. Fuustbiele hefft en runden Greep to'n Anfaten. De Siet gegen düssen Greep over is spitz maakt. Toeerst sund de Fuustbiele, mit mehr, as 20 cm, bannig groot ween, man in latere Tieden sund se wat lüttjer wurrn. Ok is dor denn mehr an rumfriemelt wurrn. Sunnerlich in dat Acheuléen hefft de Fuustbiele en Rull speelt. Dat gung vor um un bi 1,5 Mio. Johren in Afrika los. Na de Choppers mit ehre mehr as 2 Mio. Johre, un na de Chopping Tools sund Fuustbiele dat ollste Warktüüch vun de Minschen. Bruukt wurrn sund se bit in de Neanderdalers ehre late Tied vor um un bi 40.000 Johren. Dat liggt dor woll an, datt se for so veel verscheeden Arbeiden bruukt weern konnen, datt’ noch bit in de Tied vun dat Middelpaläolithikum Fuustbiele gifft. Wohrschienlich sund se leifig to bruken ween to’n Snieden, Schaven, Slahn un ok Smieten. Fuustbiele sund meist oval oder seht ut, as en Beer. In’n Döörsnitt sund se bi 100 bit 250 mm lang, man dat gifft ok de wecken, de sund
En Chopper (vun eng. to chop, lüttmaken, snieden, hacken) is en Steenwarktüüch mit en Snittkant, de unregelmatig bearbeit' is. He warrt in de Archäologie to de Pebble Tools rekent. Choppers kaamt blot in Fundstäen vor, de mehr, as 2 Mio. Johre oold sund un höört dor to dat fröhe Paläolithikum mit. Choppers sund dor bi rutkamen, datt vun en Karnsteen an blot eene Siet en poor mol wat afslahn wurrn is. Gegen de Chopping Tools over sund se minner vigeliensch. Veel later sund denn eerst de Fuustbiele tostanne kamen. Wohrschienlich is dat for de fröhen Minschen (as Homo erectus un Homo habilis) dör düsse Warktüüch, so primitiv se ok ween sund, eerst mööglich wurrn, Fleescheter to weern. Vördem se anfungen, düsse Warktüge to bruken, konnen se man blot Aas eten, vunwegen datt ehr Bitt to swack weer, dat rohe Fleesch ut'neen to rieten. Pebble Tools Chopping Tools Fuustbiel Oldowan
Chopper (vun engelsch to chop, snieden, hacken) betekent Chopper, en Steenwarktüüch ut de Ole Steentied, en Mest mit rechtkanten Blatt, as dat sunnerlich in de Chineesche Köken bruukt warrt, Chopper, en sunnerliche Aart vun Motorrad oder Fohrrad, en Heevschruver, en Figur in de Manga-Serie One Piece, Chopper, austraalschen Film ut dat Johr 2000, Chopper, en Form for Schippschruven. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Chopping Tools (vun eng. to chop, snieden, hacken un tool, Warktüüch, up Platt Warktüüch to'n Snieden oder Warktüüch to'n Hacken) is de Naam for sunnerliche Flintsteen-Warktüüch (Pebble Tools) ut de ollste Steentied. Gegen de Choppers over, de blot up eene Siet afslahn sund, is de Kling vun de Chopping Tools vun beide Kanten ut torechtslahn. De Archäoloog Hallam Leonard Movius hett 1948 fast stellt, datt Choppers un Chopping Tools sik verscheelt. Vun em hett de Movius-Lien ehrn Naam. Dor hett he mit beschreven, wie wiet Steenwarktüüch mit twee Snieden utbreedt sund over de Eer. Dor hett he ok en Unnerscheed bi maakt twuschen Chopping Tools un Fuustbiele. De verschelen sik na de Aart, wie se torecht maakt wurrn sund un ok na de Form. Man Mary Leakey, de Fro, de in de Olduvai-Schlucht in Tansania de Fundstäen vun de Hominiden utbuddelt hett, weer de Meenung, de Chopping Tools weern „Proto-Tweekanters“ un dor en Vorweser vun de latern, echten Fuustbiele mit, de, vun de Technologie her, höger stunnen. De ollsten Fuustbiele in Afrika sund um un bi 1,6 Mio. Johre oold un wiest den Anfang vun dat Acheuléen. De ollsten Chopping Tools stammt ut Afrika, sunnerlich ut Fundstäen in Äthiopien un
Alpharita Constantia Marley Anderson, beter bekannt as Rita Marley (* 25. Juli 1946 in Santiago de Cuba, Kuba), is en Reggae-Singersche in Jamaika. Se kummt an un for sik vun Kuba her un is de Weetfro vun Bob Marley. Ehre Kinner sund Sharon, Cedella, Ziggy, Stephen un Stephanie Marley. Rita Marley is in Trenchtown in Kingston upwussen. Se hett to de Band The Soulettes tohöört, ehr se, tohopen mit mit Judy Mowatt un Marcia Griffiths for Bob Marley & the Wailers dat Achtergrund-Singertrio I-Threes maakt hett. Dor tritt se ok hüdigendags noch mit up. Na den Dood vun ehrn Mann hett se sien Arv in'e Hand harrt. Dor hett dat en poor Mol ok Striet mit sien vormoligen Produzenten um geven. Se bringt ok egen Albums rut. Rita Marley leevt hüüttodaag in Ghana. 2005 hett se de Ehrenborgerschop vun Addis Abeba kregen. Dormols schall se seggt hebben, de starvlichen Overreste vun Bob Marley schollen in Jamaika utbuddelt un na Äthiopien, in de Heimat vun Haile Selassie brocht weern. Dat hett in Jamaika allerhand Schandaal utlööst. Man se hett later seggt, dor harr se nie nich Plaans for harrt. An'n 2. Juli 2005 is Rita Marley an de Siet vun ehrn
Dat Saragossa-Anspeel is en Anspeel bi dat Schachspeel un entsteiht nah den eersten Toog vun Witt 1. c2-c3 Se tellt to de Slooten Spelen un wurrd in de ECO-Codes ünner den Slöötel A00 as „Unregelmäßige Eröffnung“ klassifizeert. Se is nah de spaansch Stadt Saragossa nömmt wurrn. 1922 wurr en Thematurnier to dat Anspeel 1. c2-c3 in Mannheim mit dree Deelnehmers, Siegbert Tarrasch, Paul Leonhardt un Jacques Mieses organiseert. Tarrasch wunn dat Turnier. 1.c2-c3 is eerstmal en belanglosen Toog, he makt de Diagonale d1-a4 för de Daam apen, öövt aber blots en minn Wirken up dat Zentrum ut, nämlich blots up dat Feld d4. Buterdem hett de Buer up c3 den Nahdeel, dat he den Springer sien natüürlich Feld c3 nimmt. Dat Saragossa-Anspeel kann sück to de Caro-Kann-Verteidigung oder Slawisch Verteidigung mit en Mehrtempo för Witt entwickeln, wat de ahnhenn all soliden Verteidigungen wieder verstärkt. Swaart hett mehrere Antwortmögelkeiten, de natüürlichen sünd 1. ... d7-d5, 1. ... e7-e5 und 1. ... Sg8-f6. Nah 1. ... d7-d5 kann Witt dat Plano Gambit 2. e2-e4!? spelen, en ungewöhnlich Antwoort up de Skandinavisch Verteidigung. Nah 2. ... d5xe4 kann Weiß mit 3. Dd1-a4+ den Buern torüchgewinnen, aber Swaart steiht nah 3. ... Sb8-c6 4.
Nathaniel „Nat“ Adderley (* 25. November 1931 in Tampa, Florida; † 2. Januar 2000 in Lakeland, Florida) weer en US-amerikaansch Jazz-Kornettist, Trompeter, Komponist un Bandleader. Bekannt wurr he dör sien Mitwarken in de Band vun sien Bröer Julian „Cannonball“ Adderley. Nat Adderley weer in fröh Jöögd Jazzsinger, hett mit 15 Jahren Trompete lernt un wessel denn to dat Kornett. Ähnlich as sien Bröer Cannonball Adderley speel he in sien Militärtiet in Armeebands un kreeg denn 1954/55 en Engagement in de Band vun Lionel Hampton, dornah bi Stan Kenton. In dat Jahr 1955 keem en eerst Album ünner eegen Naam herut. Nahdem he kört in dat Quintett vun sien Bröer (1956), da tut wertschaplich Grünnen scheiter, hett Nat Adderley nah den Wessel vun Cannonball to Miles Davis mit J. J. Johnson un 1959 bi Woody Herman un George Shearing arbeit, um denn in dat weer grünnd Cannonball Adderley Quintett intostiegen. In dat Quintett bleev he bitt o de Dood vun sien Bröer in dat Johr 1975. Neben disse Tätigkeit hett Nat Adderley immer weer Alben mit eegen Bands upnommen, as mit Studio-Big Bands oder Musiker as Joe Henderson, King Curtis, Jerome Richardson, Junior Mance un Wes Montgomery (Work Song, 1960). To
Mit de Utwiesen Minnerung kriggt een in dat Rekenwesen vun Bedrieve de Weertminnerung vun Gegenstänn ut dat Vermögen vun düsse Bedrieve to faat, egolweg, of de nu na Plaan oder buten Plaan tostann kamen sund. De Utwiesen Minnerung stimmt overeen mit den Weertverlust vun en Unnernehmen (Anlaagvermögen un Umloopvermögen). De Weertverlust kann allgemeene Grünn hebben, t.B. wenn Gegenstänn öller weert oder versleten sund, man dat he kann ok sunnerliche Oorsaken hebben, as en Unfall oder dat Afsacken vun de Priese. De Utwiesen Minnerung warrt meist ut de Sicht vun'e Bedriefsweertschop utfunnen un denn bi dat Utreken vun den Winnst as Kosten aftrocken. Dor weert sunnerliche Aspekte vun dat Hannels- un Stüerrecht nich bi vergeten. Dat Gegendeel vun de Utwiesen Minnerung is de Utwiesen Vermehrung. Se kann en Rull spelen, wenn in dat vörige Johr de Utwiesen Minnerung to hooch ansett wurrn is. Utwiesen Minerungen gaht torüch up den Effekt vun Kapitalvergröttern un Kapitalfreesetten (Lohmann-Ruchti-Effekt), de toeerst vun Karl Marx un Friedrich Engels beschreven wurrn is. Beleg for dat Lemma hier: Ratssitzung auf Platt Stichwort Abschreibung im Gabler Wirtschaftslexikon Joachim Süchting (1995): Finanzmanagement: Theorie und Politik der Unternehmensfinanzierung. Gabler, Wiesbaden.
Thyde Monnier, eegentlich Mathilde Monnier (* 23. Juni 1887 in Marseille; † 18. Januar 1967 bi Nizza) weer en franzöösch Schrieverin. Thyde Monnier wurr as Dochter vun en Bankiers boren un hett in Marseille dat Lycée Montgrand besöcht. Se weer tweemal verheiraadt. In hör neonaturalistisch Romans beschrifft se ünner annern dat Leven vun Fischers, Buern, Höders un Handwarkers ut de Provence. La rue courte (1937, dt.: Die kurze Straße) Zyklus Les Desmichels (dt.: Liebe, Brot der Armen) Grand Cap (1937) Le pain des pauvres (1937) Nans le berger (1942, dt.: Nans, der Schäfer, auch Nans, der Hirt) La demoiselle (1944, dt.: Unser Fräulein Lehrerin) Travaux (1945, dt.: Die Familie Revest) Le figuier stérile (1947, dt.: Der unfruchtbare Feigenbaum) Les forces vives (1948) 1949-1955 keem hör veerbändig Autobiografie Moi herut, de in körter Form ok in Düütschland ünner den Titel Moi. Ein Leben aus vollem Herzen verfügbor is. Siet 1975 wurrd vun de Société des gens de lettres för en Eenzelwarl de Grand Prix Thyde Monnier de la SGDL verleeht. Monnier in de Katalog vun de Deutsche Nationalbibliothek Körtbiografie in dat Munzinger-Archiv
Eduardo Di Capua (* 12. März 1865 in Neapel; † 3. Oktober 1917 in Neapel) weer en italieensch Musiker un Komponist. He komponeer in‘ April 1898 dat berühmt Leed O sole mio. Di Capua wurr as Söhn vun en Musiker boren. Mien sien Vader hett he völ Länner in Europa bereist. As se 1898 in Odessa, in de hüüdig Ukraine weern, schreev Eduardo de Melodie vun sien Leed. En Text dorto hett he later verfaat un nehm dorför en Gedicht vun Giovanni Capurro. Di Capua weer ok der Autor vun völ anner Leder, de in Neapel nich weniger bekannt sünd as O sole mio. Körtbiographie vun Di Capua Eduardo di Capua, Dizionario Biografico dell'Enciclopedia Italiana Treccani
Raymond Daniel „Ray“ Manzarek (oorsprünglich Manczarek; * 12. Februar 1939 in Chicago; † 20. Mai 2013 in Rosenheim) weer en US-amerikaansch Musiker un Schriever. Bekannt wurr he as Organist vun de Doors. Manzarek wurr as Söhn vun en poolschstämmig Inwannerfamilie in de darte Generatschoon in Chicago boren. All fröh fung he an mit klassisch Klaveerstünn, woll ehder in‘ Kontext vun en bürgerlichen Uptrecken, sien Begabung hett sück langsam rutbildt. Nah sien College-Afsluss 1960 hett Manzarek, an de University of California in Los Angeles studeert, wo he an de kinematographischen Fakultät Jim Morrison kennenlernt hett. De upstrevend Intellektuellen hebbt gau Früenschap slooten, Morrison hett sogor eenig Tiet mit Ray un de sien Früendin Dorothy de sülvig Wahnung leevt. Manzarek hett in disse Tiet eerst Drogenerfohrungen maakt: besünners hett he Marihuana nommen, aber ok dat nee upkommend LSD. Nah de Dood vun Jim Morrison un Uplöösen vun de Band hett Ray Manzarek versöcht, as Solo-Interpret to arbeiten, harr aber kien grooten Spood. In de Tiet entstunn bispeelsweis dat Album The Golden Scarab (1974), sien Tosommenarbeit mit Nite City oder de elektronisch Adaptschooon vun de Carmina Burana (1983). 2002 weer Manzarek an de Versöök bedeeligt, gemeensam mit Robby Krieger un John Densmore, tosommen
Dirk Johannes van Haaren (* 21. April 1878 in Amsterdam; † 30. Juni 1953 ok dor) weer en nedderlannsch Maler. Dirk Johannes van Haaren hett in Amsterdam as ok in Sloten, Noordholland arbeit un wahnt. He weer Autodidakt un mal Aquarelle un Öölbiller. He wurrd as Nahfolger vun de Haager School ansehn. To sien Warken tellen Landschopsbiller, up de faken Water, Windmöhlen un Veeh dorstellt sünd, Ansichten vun de Stadt Amsterdam un Peer mit Rieders. He weer Liddmaat vun mehreren Künstlervereenigungen, dorünner Arti et Amicitiae un St. Lucas, beid in Amsterdam. Vgl. Informatschoon to Van Haaren vun de Galerie Polak in Den Haag Biografisch Daten un Warken vun Dirk van Haaren in dat Nedderlannsch Institut för Kunsthistorie (Rijksbureau voor Kunsthistorische Documentatie) (nedderlanndsch) Personennaamdatei
Pernell Elvin Roberts (* 18. Mai 1928 in Waycross, Georgia, USA; † 24. Januar 2010 in Malibu, Kalifornien) weer en US-amerikaansch Schauspeler. Bekannt wurr Roberts vör allen dör sien Rull as Adam Cartwright in de Feernsehreeg Bonanza, in de he van 1959 bit 1965 mitspeel. Roberts hett de Reeg nah de sösste Staffel verlaaten, sien letzten „Bonanza“-Uptritt harr he in de Folg 195 („Unvergessene Lieder“; Originaltitel: „Dead And Gone“). Ofschoons dat Dreihbook för en Rückkehr vun sien Charakter apen bleev, hett Roberts vun disse Mögelkeit nie Gebruuk makt. He bleev dornah ok as Schauspeler tätig, harr aber lang kien grooten Spood mehr. Dat änner sück eerst, as he in de 80er Johren de Hööftrull in de Feernsehreeg Trapper John, M.D. (1979–1986) övernehm. För disse Rull wurr he 1981 för en Emmy nomineert. Pernell Roberts weer dreemal verheiraadt un harr en Söhn ut sien eerste Ehe, Jonathan Christopher, de 1989 bi en Motorradunfall to Dood keem. Pernell Roberts in de Internet Movie Database (engelsch) „Pernell Roberts Around the World“ Artikel up bonanzaworld.net
Julius Streicher (* 12. Februar 1885 in Fleinhausen bi Augsborg; † 16. Oktober 1946 in Nürnbarg) weer en natschonaalsozialistisch Politiker. He weer Grünner, Eegendömer un Herutgever vun dat antisemitisch un pornografisch Hetzblatt Der Stürmer. Streicher hörr to de 24 in den Prozess tegen de Hööftkriegsverbreker vör den Internatschonalen Militärgerichtshoff in Nürnbarg anklagt un wurr 1946 wegen Verbrechen gegen die Menschlichkeit to’n Dood dör Uphangen veroordeelt un henricht. Streicher wer de unehelich Söhn as een vun negen Kinner vun den Volksschoolmester Friedrich Streicher un sien Fru Anna (geb. Weiss). Nah Afsluss vun de achtjohrig Volksschool hett he en Utbillen to’n Volksschoollehrer makt. Van 1904 bit to sien Dienstentlassung 1923 hett he ok in dissen Berop arbeit. Aber all to disse Tiet weer he dör sien Jähzorn un diktatorisch gedoo upfallen, so de ehmalge Schöler un latere SPD-Rieksdags-Liddmaat Josef Felder. 1909 leet sück Streicher nah Nürnbarg verseten, wo he 1913 de Backersdochter Kunigunde Roth heiraadt hett. Mit hör harr he twee Söhns Lothar (* 1915) un Elmar (* 1918). Kunigunde is 1943 nah 30 Ehejohren storven. In’ Mai 1945 hett he denn Adele Tappe heiraadt, de siet Mai 1940 sien Sekretärin west weer. In’ Eersten Weltkrieg wurr de Leutnant der Reserve mehrfak